**Uschovávateľ:**  **LITA, autorská spoločnosť zmluva č.: 20xx-0xx**

Sídlo: Mozartova 9, 811 02 Bratislava

Tel., email: 02/67209301, uschova@lita.sk

IČO: 00420166

Bankové spojenie: VÚB Bratislava, IBAN: SK17 0200 0000 0000 0103 2012, **VS: 602015 ŠS: *č.zmluvy***

Zastúpená: Mgr. Magdaléna Debnárová, riaditeľka

(ďalej len „Uschovávateľ“)

a

**Zložiteľ:**

Bydlisko/Sídlo:

Kontaktný tel., email:

Dátum narodenia/IČO/DIČ:

Platca DPH áno/nie:

Bankové spojenie:

Zastúpený/á:

(ďalej len „Zložiteľ“)

uzatvárajú podľa § 747 a nasl. zákona č. 40/1964 Zb. Občiansky zákonník v znení neskorších predpisov túto

**zmluvu o úschove**

(ďalej len „Zmluva“)

1. Uschovávateľ prijíma do úschovy

názov predmetu úschovy:

osoba, ktorá predmet úschovy vytvorila:

druh predmetu úschovy:

popis hmotného substrátu predmetu úschovy:

(ďalej len „predmet úschovy“),

a to na dobu jedného roka odo dňa nadobudnutia účinnosti tejto Zmluvy.

1. Uschovávateľ uloží predmet úschovy do obálky a zapečatí prelepením papierovou páskou, ktorú Zložiteľ trikrát podpíše spôsobom, aby časť podpisov bola na páske a časť na obálke. Uschovávateľ doplní zapečatenie odtlačkom svojej pečiatky. Obálka je následne prelepená priehľadnou páskou, ktorá zakryje podpisy i odtlačky. Na obálke je nalepený štítok s nasledovnými údajmi: číslo úschovy, identifikačné údaje Zložiteľa, názov a druh predmetu úschovy, popis hmotného substrátu predmetu úschovy.
2. Uschovávateľ uloží predmet úschovy do osobitnej a zabezpečenej miestnosti (prípadne trezoru). Uschovávateľ nie je povinný dať predmet úschovy poistiť.
3. Za úschovu zaplatí Zložiteľ ročný poplatok vo výške **......... € (slovom: .................. eur),** ktorý predstavuje úhradu nevyhnutných nákladov spojených s úschovou a je splatný najneskôr do 30 dní odo dňa nadobudnutia účinnosti tejto Zmluvy, a to
	* 1. v hotovosti v pokladni Uschovávateľa,
		2. bankovým prevodom na účet Uschovávateľa, uvedený v hlavičke tejto Zmluvy; pri platení poplatku za úschovu týmto spôsobom, je Zložiteľ povinný v správe pre Uschovávateľa uviesť variabilný symbol (VS) a špecifický symbol (ŠS) uvedené v hlavičke tejto Zmluvy.
4. Deň nasledujúci po dni, kedy márne uplynie lehota na zaplatenie poplatku za úschovu podľa bodu 4 tejto Zmluvy sa táto Zmluva ruší od počiatku a Uschovávateľ je oprávnený predmet úschovy zničiť tak, aby nemohol byť zneužitý treťou osobou.
5. Zložiteľ môže dobu úschovy predĺžiť písomným oznámením alebo emailom na adresu uschova@lita.sk doručeným Uschovávateľovi, a to najneskôr v deň uplynutia doby úschovy, pričom zaplatí ďalší ročný poplatok vo výške podľa bodu 4 tejto Zmluvy, a to najneskôr do 30 dní odo dňa doručenia oznámenia podľa tohto bodu. Pri nezaplatení poplatku platí ustanovenie bodu 5 tejto Zmluvy.
6. Zložiteľ si môže počas účinnosti tejto Zmluvy predmet úschovy osobne u Uschovávateľa vyzdvihnúť vo vopred dohodnutom termíne; v tomto prípade nevzniká nárok na vrátenie poplatku, ani jeho pomernej časti.
7. Na žiadosť Zložiteľa a v jeho prítomnosti Uschovávateľ zapečatenú obálku otvorí v prípadoch, ak chce Zložiteľ nahliadnuť do predmetu úschovy, príp. urobiť si fotokópiu. O otvorení obálky sa spíše protokol, ktorý, podpísaný oboma zmluvnými stranami, sa stane prílohou predmetu úschovy. Na znovu uloženie a znovu zapečatenie obálky sa primerane použijú ustanovenia bodu 2. tejto Zmluvy. Za takúto manipuláciu s predmetom úschovy zaplatí Zložiteľ poplatok vo výške podľa bodu 4. v hotovosti do pokladne Uschovávateľa.
8. Najneskôr do troch mesiacov po uplynutí doby úschovy je Zložiteľ povinný predmet úschovy u Uschovávateľa vyzdvihnúť alebo si písomne vyžiadať jeho vrátenie na náklady Zložiteľa na jeho adresu uvedenú v záhlaví tejto Zmluvy. Po márnom uplynutí tejto lehoty je Uschovávateľ oprávnený predmet úschovy zničiť tak, aby nemohol byť zneužitý treťou osobou. Na uplynutie doby úschovy nie je povinný Uschovávateľ Zložiteľa upozorniť.
9. Zložiteľ je týmto informovaný o spracovaní jeho osobných údajov, ktoré sú obsahom tejto Zmluvy, za účelom registrácie úschovy. Osobné údaje sú chránené voči zneužitiu v súlade s ustanoveniami zákona č. 122/2013 Z.z. o ochrane osobných údajov a o zmene a doplnení niektorých zákonov v znení neskorších predpisov.
10. Uschovávateľ nezodpovedá za prípadné škody, ktoré vzniknú v súvislosti s vrátením predmetu úschovy podľa bodu 9 tejto Zmluvy.
11. Uschovávateľ prevzatím predmetu úschovy do úschovy neosvedčuje Zložiteľovi, že predmet úschovy napĺňa pojmové znaky diela podľa § 3 zákona č. 185/2015 Z.z. Autorský zákon, ani že Zložiteľ je jeho autorom.
12. Zložiteľ je povinný nahlásiť Uschovávateľovi bezodkladne zmenu kontaktných údajov.
13. V prípade sporu o autorstvo sa Uschovávateľ zaväzuje, že na písomné vyzvanie Zložiteľa alebo súdu doloží súdu, že od Zložiteľa prijal predmet úschovy do úschovy ku dňu podpisu tejto Zmluvy.
14. Zmluva nadobúda platnosť a účinnosť dňom jej podpisu oboma zmluvnými stranami.

V Bratislave dňa DD. MM. RRRR V Bratislave dňa DD. MM. RRRR

# Uschovávateľ Zložiteľ